รัฐบาลไทย-ข่าวทำเนียบรัฐบาล-ปลัด มท. ปิดการอบรมวิทยากรประวัติศาสตร์ชาติไทยประจำท้องถิ่น เน้นย้ำ ร่วมกันสนองพระราชปณิธาน "ประเทศชาติมั่นคง ประชาชนมีความสุข" ขยายผลองค์ความรู้ประวัติศาสตร์ชาติไทยและท้องถิ่น
วันศุกร์ที่ 12 มกราคม 2567
12/01/2567
ปลัด มท. ปิดการอบรมวิทยากรประวัติศาสตร์ชาติไทยประจําท้องถิ่น เน้นย้ํา ร่วมกันสนองพระราชปณิธาน "ประเทศชาติมั่นคง ประชาชนมีความสุข" ขยายผลองค์ความรู้ประวัติศาสตร์ชาติไทยและท้องถิ่น
ปลัด มท. ปิดการอบรมวิทยากรประวัติศาสตร์ชาติไทยประจําท้องถิ่น เน้นย้ํา ร่วมกันสนองพระราชปณิธาน "ประเทศชาติมั่นคง ประชาชนมีความสุข" ขยายผลองค์ความรู้ประวัติศาสตร์ชาติไทยและประวัติศาสตร์ท้องถิ่น เพื่อสร้างสิ่งที่ดีงามแก่เด็กเยาวชน และประชาชน
ปลัด มท. ปิดการอบรมวิทยากรประวัติศาสตร์ชาติไทยประจําท้องถิ่น เน้นย้ํา ร่วมกันสนองพระราชปณิธาน "ประเทศชาติมั่นคง ประชาชนมีความสุข" ขยายผลองค์ความรู้ประวัติศาสตร์ชาติไทยและประวัติศาสตร์ท้องถิ่น เพื่อสร้างสิ่งที่ดีงามแก่เด็กเยาวชน และประชาชน สร้างความผาสุกแก่ประเทศชาติอย่างยั่งยืน
วันนี้ (12 ม.ค. 67) เวลา 10.30 น. ที่หอประชุมพระยาสัจจา ศูนย์ศึกษาและพัฒนาชุมชนชลบุรี ตําบลบ้านสวน อําเภอเมืองชลบุรี จังหวัดชลบุรี นายสุทธิพงษ์ จุลเจริญ ปลัดกระทรวงมหาดไทย เป็นประธานมอบวุฒิบัตรและกล่าวโอวาทให้กับผู้ผ่านการฝึกอบรมโครงการศึกษาอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ปี 2567 รุ่นที่ 1 โดยได้รับเกียรติจากนายกองเอก ธารณา คชเสนี นายหมวดตรี น้ําเพ็ชร คชเสนี สัตยารักษ์ ดร.ลักษิกา เจริญศรี ร่วมเป็นวิทยากร โอกาสนี้ นางสาวฐิติลักษณ์ คําพา รองผู้ว่าราชการจังหวัดชลบุรี ร้อยตรี สรมงคล มงคละสิริ ผู้อํานวยการสถาบันดํารงราชานุภาพ นายสมาน พั่วโพธิ์ ผู้อํานวยการสถาบันการพัฒนาชุมชน นายคนอง ส่งช่วย ผู้อํานวยการศูนย์ศึกษาและพัฒนาชุมชนชลบุรี และหัวหน้าส่วนราชการ ร่วมให้การต้อนรับ พร้อมด้วยข้าราชการ ครู ปราชญ์ชาวบ้าน ผู้นําชุมชน และผู้เข้าร่วมการศึกษาอบรม จํานวนรวม 200 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอแสดงความยินดีกับพี่ ๆ น้อง ๆ ผู้ผ่านการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยรุ่นแรกทุกท่าน รวมถึงคณาจารย์ผู้เติมแสงสว่างให้กับผู้ที่เป็นความหวังของประเทศชาติที่จะไปช่วยให้พี่น้องประชาชนคนในชาติของเราได้มีโอกาสรับรู้เรื่องราวประวัติศาสตร์ชาติไทยและประวัติศาสตร์ท้องถิ่นของแต่ละแห่ง ที่เราเรียกได้ว่าทุกท่านได้มาเป็น "ศิษย์ที่ดีของครู" และจะกลับไปทําสิ่งที่ดีให้กับประเทศชาติและสถาบันพระมหากษัตริย์ ทุกคนคือคนสําคัญ เพราะท่านเป็นคนที่มีจิตใจรักชาติ สนองพระราชปณิธานของพระบาทสมเด็จพระเจ้าอยู่หัว ด้วยการลุกขึ้นมาเป็น "จิตอาสา" ไม่ใช่เพียงเพราะตําแหน่งหน้าที่การงาน แต่ได้ลุกขึ้นมาเพื่อทําประโยชน์ให้กับแผ่นดินโดยที่ไม่ต้องมีคนสั่งหรือบอก และ "เรื่องที่ยากยิ่งไปกว่านั้น" คือ การลุกขึ้นมาบอกเล่าเรื่องราวของประเทศชาติ ซึ่งเป็นเรื่องราวของบรรพบุรุษของพวกเรา
"แม้ว่าการมาเป็นครูจิตอาสาผู้ทําหน้าที่ถ่ายทอดความรู้เกี่ยวกับประวัติศาสตร์ชาติไทยจะเป็นเรื่องยาก เพราะเรื่องเหล่านี้เป็นเรื่องที่ไกลตัวในวิถีชีวิตประจําวัน ไกลจากหน้าที่การงานของผู้คน แต่เราต้องอาศัยความอดทน เพราะกรุงโรมไม่ได้สร้างเสร็จภายในวันเดียว และเราจะเข็นครกขึ้นภูเขาคนเดียวไม่ได้ แต่ตนมั่นใจว่าการศึกษาอบรมตลอดหลายวันนี้จะทําให้ผู้เข้ารับการศึกษาอบรมทุกท่านลุกขึ้นมาเป็น "ขุนศึกแนวหน้า" ในการที่จะรื้อฟื้นบอกเล่าเรื่องราวของบรรพบุรุษไทยผ่านประวัติศาสตร์ชาติไทยให้กับเด็กและเยาวชนไทยในทุกพื้นที่ที่เรามีโอกาส โดยมีภาคีเครือข่ายทั้งในห้องและนอกห้องที่ต้องไปช่วยกันทําให้เกิดการโคลนนิ่ง "ครู ข" ผู้ที่มีจิตอาสา มีใจเปิดกว้างเพื่อที่จะเรียนรู้สิ่งที่พวกเราได้รับการถ่ายทอดมาจากคุณครูวิทยากรมากยิ่งขึ้น เพราะวิชาประวัติศาสตร์ชาติไทยจะทําให้เกิดการหลอมรวมความรู้สึกรู้รักสามัคคี มีความกตัญญูกตเวทีต่อบรรพบุรุษผู้เสียสละเลือดเนื้อและชีวิตเพื่อรักษาเอกราชของชาติไทย พร้อมทํานุบํารุงประเทศชาติให้มั่นคง และเป็นบ้านที่อยู่อาศัยของพวกเรารุ่นแล้วรุ่นเล่าต่อไป" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอขอบคุณท่านคณาจารย์วิทยากรทุกท่าน เพราะทุกคนที่เป็นวิทยากร คือ คุณครูผู้ที่ให้ความรู้อย่างใกล้ชิดกับพวกเรา จึงหวังเป็นอย่างยิ่งว่าพวกเราจะได้เป็นครูจิตอาสาในการที่จะไปช่วยกันทําให้เกิดการรับรู้เรื่องของประวัติศาสตร์ชาติไทย โดยเฉพาะอย่างยิ่งสิ่งที่เด็กและเยาวชนคนรุ่นใหม่ไม่เคยได้สัมผัส ดังนั้น ครู ก ทุกท่านจึงเป็นความหวังของกระทรวงมหาดไทยและประเทศชาติในการช่วยกัน "แก้ไขในสิ่งผิด" ทําหน้าที่เป็นผู้ใหญ่ที่รู้เห็นแนะนําสิ่งที่ดีถ่ายทอดไปสู่ลูกหลาน คนในท้องถิ่น ท้องที่ รวมถึงพื้นที่อื่น ๆ ทั่วประเทศ และตนมั่นใจว่าพวกเราทุกคนจะสามารถทําได้ด้วยการสื่อสารสังคมที่ดี นําเอาความเจริญก้าวหน้าของเทคโนโลยีในปัจจุบันไปประยุกต์ใช้เพื่อให้เกิดการสื่อสารที่เพิ่มพูนขึ้น
"กระทรวงมหาดไทยเรามีความตั้งใจว่าหลังจากที่ทุกท่านผ่านการอบรมนี้ไปแล้ว ทุกท่านจะได้ไป "ทําทันที (Action Now)" ด้วยการช่วยกันเผยแพร่สิ่งที่พวกเราตั้งใจไปบอกเล่าประวัติศาสตร์ชาติไทย ผลักดันกระตุ้นทําสิ่งดีให้เกิดขึ้น สนองพระมหากรุณาธิคุณโดยน้อมนําพระราชปณิธานของพระบาทสมเด็จพระเจ้าอยู่หัว ให้บรรลุผลสําเร็จได้ คือทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" มาใช้ในการดํารงชีวิตและการทํางาน ช่วยกันทําให้สิ่งที่เปรียบเสมือน "การเข็นครกขึ้นภูเขา" ในครั้งนี้ พลันสําเร็จให้จงได้ด้วย Passion ความรักชาติ ศาสนา พระมหากษัตริย์ ร่วมกันสร้างความดี ความมีจิตอาสา เป็นผู้ไม่รู้จักเหน็ดเหนื่อย "มีใจเป็นนาย กายเป็นบ่าว" เอาหัวใจผลักดันทําให้ร่างกายของเราที่มีขีดจํากัดได้ฝ่าฟันขีดจํากัด ได้ทําความดีอย่างไม่หยุดหย่อน ทําให้มี "ครู ข" "ครู ค" "ครู ง" เพิ่มมากขึ้น ซึ่งเมื่อคนในชาติมีความรักและความสามัคคี ประเทศชาติก็จะมั่นคง ประชาชนมีความสุขอย่างยั่งยืน" นายสุทธิพงษ์ฯ กล่าวในช่วงท้าย
ร้อยตรี สรมงคล มงคละสิริ ผู้อํานวยการสถาบันดํารงราชานุภาพ กล่าวว่า กระทรวงมหาดไทยได้จัดทําโครงการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ประจําปีงบประมาณ พ.ศ. 2567 ในหลักสูตรครูผู้สอนประวัติศาสตร์ชาติไทย ซึ่งได้กําหนดฝึกอบรม จํานวน 18 รุ่น รุ่นละ 5 วัน กลุ่มเป้าหมายเป็นข้าราชการ พนักงาน บุคลากรในสังกัดกระทรวงมหาดไทย ตลอดจนพี่น้องประชาชนที่มีความประสงค์เข้ารับการฝึกอบรม รวม 2,190 คน โดยโครงการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่นในครั้งนี้ เป็นการฝึกอบรมรุ่นแรก มีผู้เข้ารับการอบรมจํานวน 127 ท่าน จากพื้นที่ 7 จังหวัด ได้แก่ ชลบุรี ฉะเชิงเทรา สมุทรสาคร ระยอง สระแก้ว จันทบุรี และตราด มีอายุสูงสุด 80 ปี และต่ําสุด 22 ปี ซึ่งตลอดการฝึกอบรมมีกิจกรรมการเรียนรู้แบบหลากหลาย มีการแลกเปลี่ยนเรียนรู้และการแสดงความคิดเห็น การระดมสมอง การฝึกปฏิบัติ และการนําเสนอ เพื่อเสริมองค์ความรู้ในการถ่ายทอดขยายผลให้กับพี่น้องประชาชนทุกช่วงวัยในพื้นที่ เพื่อทําให้ประเทศชาติมีความมั่นคง ประชาชนมีความสุข ผ่านการเรียนรู้ประวัติศาสตร์ชาติไทยและท้องถิ่นอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood